接天连叶无穷碧,映日荷花别样红。——杨万里
青阳渡 晋,乐府
青荷盖绿水,芙蓉披红鲜.
下有并根藕,上有并头莲.
咏芙蓉 南朝,梁
沈 约
微风摇紫叶,轻露拂朱房.
中池所以绿,待我泛红光.
采莲 南朝梁
吴均
锦带杂花钿,罗衣垂绿川.
问子今何去,出采江南莲.
辽西三千里,欲寄无因缘.
愿君早旋返,及此荷花鲜.
夏歌 南朝,梁
萧 衍
江南莲花开,红花覆碧水.
色同心复同,藕异心无异. 咏荷诗
江 洪
泽陂有微草,能花复能实.
碧叶喜翻风,红英宜照日.
移居玉池上,托根庶非失.
如何霜露交,应与飞蓬匹.
咏同心芙蓉 隋
杜公瞻
灼灼荷花瑞,亭亭出水中.
一茎孤引绿,双影共分红.
色夺歌人脸,香乱舞衣风.
名莲自可念,况复两心同.
采莲曲 隋
殷英童
荡舟无数伴,解缆自相催.
汗粉无庸拭,风裙随意开.
棹移浮荇乱,船进倚荷来.
藕丝牵作缕,莲叶捧成杯.
秋池一株莲 隋
弘执恭
秋至皆空落,凌波独吐红.
托根方得所,未肯即从风.
古风 (其二十六) 唐
李 白
碧荷生幽泉,朝日艳且鲜.
秋花冒绿水,密叶罗青烟.
秀色粉绝世,馨香谁为传?
坐看飞霜满,凋此红芳年.
结根未得所,愿托华池边.
采莲曲 南朝梁
刘孝威
金桨木兰船,戏采江南莲.
莲香隔浦渡,荷叶满江鲜.
房垂易入手,柄曲自临盘.
露花时湿钏,风茎乍拂钿. 折荷有赠 唐
李 白
涉江玩秋水,爱此红蕖鲜.
攀荷弄其珠,荡漾不成圆.
佳人彩云里,欲赠隔远天.
相思无因见,怅望凉风前.
子夜吴歌(其二) 唐
李 白
镜湖三百里,菡萏发荷花.
五月西施采.人看隘若耶.
回舟不待月,归去越王家. 咏江南可采莲 南朝梁
刘 缓
春初北岸涸,夏月南湖通.
卷荷舒欲倚,芙蓉生即红.
楫小宜回径,船轻好入丛.
钗光逐影乱,衣香随逆风.
江南少许地,年年情不穷.
赋得涉江采芙蓉 南朝陈
祖孙登
浮照满川涨,芙蓉承落光.